EKH บวกกว่า 3% โบรกฯเคาะเป้า 9 บ. รับยอดผู้ป่วยเพิ่ม-เทคนิคขาขึ้น
EKH บวกกว่า 3% โบรกฯเคาะเป้า 9 บ. รับผลดียอดผู้ป่วยเพิ่ม-เทคนิคขาขึ้น ล่าสุดอยู่ที่ 7.90 บาท บวก 0.25 บาท หรือ 3.27% มูลค่าซื้อขาย 16.05 ล้านบาท
EKH บวกกว่า 3% โบรกฯเคาะเป้า 9 บ. รับผลดียอดผู้ป่วยเพิ่ม-เทคนิคขาขึ้น ล่าสุดอยู่ที่ 7.90 บาท บวก 0.25 บาท หรือ 3.27% มูลค่าซื้อขาย 16.05 ล้านบาท
6 ก.ย. 2562

ผู้สื่อข่าวรายงานว่า ราคาหุ้น บริษัท เอกชัยการแพทย์ จำกัด (มหาชน) หรือ EKH ล่าสุด ณ เวลา 10.27 น. อยู่ที่ 7.90 บาท บวก 0.25 บาท หรือ 3.27% สูงสุดที่ 7.95 บาท ต่ำสุดที่ 7.75 บาท ด้วยมูลค่าซื้อขาย 16.05 ล้านบาท

ทั้งนี้ บล.เอเอสแอล ระบุในบทวิเคราะห์วิเคราะห์ ประเมิน EKH แนวรับ 7.60/7.30 บาท แนวต้าน 7.95/8.15 บาท ตัดขาดทุน &lt; 7.30 บาท โดยสัญญาณเทคนิคกลับตัวขึ้นปิดจุดสูงแนวโน้มแกว่งตัวขึ้นตามสัญญาณบวกใน Indicator มีโอกาสทดสอบแนวต้านตามลำดับ
ส่วน บล.เคทีบี (ประเทศไทย) ระบุในบทวิเคราะห์ แนะนำ “ซื้อ” ราคาเป้าหมาย 9 บาท/หุ้น อิงวิธี DCF ยังคงมุมมองเป็นบวกต่อปัจจัยพื้นฐานของ EKH จากการสอบถามผู้บริหาร ล่าสุดอัตราการครองเตียงของตึกเก่าช่วงเดือน ก.ค. – ส.ค.2562 สูงเกือบ 100% ทุกวัน
ส่วน IVF ที่พระราม 9 มี agency สนใจเข้าดูงานอยู่เรื่อยๆ ปัจจุบันมีจำนวนเคส IVF (บ.ย่อย EKI) มากกว่า 30 รายต่อเดือน และแนวโน้มจำนวนคนไข้ในเดือน ก.ย. ยังคงดีต่อเนื่องจากฝนตก อากาศชื้น ส่งผลให้คนป่วยเป็นไข้หวัดได้ง่าย ทั้งนี้ยังคงประมาณการกำไรสุทธิปี 2562 ที่ 181 ล้านบาท เติบโต 55% เมื่อเทียบจากปีก่อน โดยคาดกำไรสุทธิในไตรมาส 3/62 จะโตเกิน 20% ทั้งเมื่อเทียบจากปีก่อน และเมื่อเทียบจากไตรมาสก่อน
ส่วนผลการดำเนินงานครึ่งปีหลังปี 2562 จะโดดเด่นต่อเนื่องได้จากตึกกุมารเวชที่จะเปิดกลางเดือน ก.ย.2562 และศูนย์ IVF ที่พระราม 9 ซึ่งเปิดครบวงจรแล้ว ในขณะที่ต้นทุนและค่าใช้จ่ายเพิ่มขึ้นไม่มาก นอกจากนี้จะมี Big C มาเปิดใกล้โรงพยาบาลเอกชัยประมาณปลายปี 2563 คาดจะช่วยเพิ่มจำนวนคนไข้ให้กับ รพ.ได้
ขณะที่ในช่วง 1 เดือนที่ผ่านมา ราคาหุ้นปรับตัวลง 4.5% คาดเนื่องจากตึกใหม่เปิดล่าช้ากว่ากำหนดการเดิมที่จะเปิดช่วงเดือน ส.ค.2562 อย่างไรก็ตามคาดจะส่งผลกระทบต่อ EKH ไม่มาก ปัจจุบัน EKH เทรด 2019 PER ที่ 24.8 เท่า ต่ำกว่าค่าเฉลี่ยของกลุ่มซึ่งอยู่ที่ 30 เท่า ในขณะที่การเติบโตของกำไร (CAGR ปี 2561-2564) อยู่ที่ 30% ทำให้ PEG อยู่ที่ระดับเพียง 0.82 เท่า